Το έργο του Λακταντίου "De opificio dei":
Creators: name: Κυριακίδου, Παρθένα Κωνσταντίνου
Publisher: name: Aristotle University of Thessaloniki
Year: 2011
Subjects: Ειδολογική αμφισημία (κλασική)
Δυιστικά αποσπάσματα-αφιερώσεις στο Μ. Κων/νο
Πηγές έργου: μη χριστιανικές και χριστιανικές
Work's kinds ambiguity
Dualistic extracts-Dedications to Constantine
Sources of the work:unchristian and christian

description: Το έργο του Λακταντίου, De opificio dei κερδίζει το ενδιαφέρον του κάθε αναγνώστη στη σύγχρονη εποχή για δύο κυρίως λόγους. Αρχικά ο συγγραφέας, χριστιανός απολογητής, με το έργο αυτό μεταβαίνει ομαλά από την ειδωλολατρία στο χριστιανισμό. Το έργο, γραμμένο σε μια δύσκολη για τους χριστιανούς εποχή, ουσιαστικά δεν απευθύνεται μόνο στο χριστιανικό αλλά και σε ένα ειδωλολατρικό κοινό.Ο Λακτάντιος στο De opificio dei παρουσιάζει ένα χριστιανισμό που υπερέχει, γιατί είναι σε θέση να υιοθετήσει και να ανανεώσει τα θετικά στοιχεία του ειδωλολατρικού πολιτισμού. Με το έργο αυτό επιδιώκεται η εναρμόνιση στοιχείων των δύο θρησκειών, έτσι ώστε και ο χριστιανός και ο ειδωλολάτρης αναγνώστης να βρούνε ένα ανάγνωσμα που να τους αφορά. Αυτή η σύζευξη στοιχείων εντυπωσιάζει και προκαλεί τον καθένα. Δεύτερον, το σύγγραμμα αποτελεί ένα εγκώμιο της πρόνοιας του θεού, ταυτόχρονα όμως είναι ένας πανηγυρικός ύμνος στον άνθρωπο. Βασική επιδίωξη του συγγραφέα, μέσα από το έργο του αυτό, είναι να καταδείξει την ανθρώπινη υπόσταση ενός θεϊκού πλάσματος. Στο ανθρώπινο σώμα, πνεύμα και ύλη συνδέονται και συνεργάζονται αρμονικά, κάτι που διαφοροποιεί τον άνθρωπο από όλα τα υπόλοιπα όντα και τον καθιστά μοναδικό πλάσμα της θεϊκής δημιουργίας. Η ψυχή διακρίνει τον άνθρωπο από τα άλλα έμβια όντα, τα μέρη ωστόσο του ανθρώπινου σώματος είναι που βοηθούν στην επιβίωσή του. Στο De opificio dei, δηλαδή, παρουσιάζεται η θεϊκή και σαρκική διάσταση του ατόμου, χωρίς να υποτιμάται καμία από τις δυο. Στο επίκεντρο της θεολογικής του σκέψης ο Λακτάντιος τοποθετεί τον άνθρωπο, τονίζοντας όχι μόνο την σημασία της αθάνατης ψυχής αλλά και την συμβολή του φθαρτού σώματος στην επίτευξη μιας ευτυχισμένης ζωής.
description: Laktantius work, De opificio dei earns the interest of every reader in modern times, for two main reasons. Initially, the writer, Christian apologist, with this project goes smoothly from paganism to Christianity. The work, written at a difficult time for Christians, is not only essential to a Christian but also to a pagan audience. Lactantius in his De opificio dei presents Christianity as a subject, because it is able to adopt and extend the positive elements of pagan culture. This project seeks to harmonize elements of two religions, so that the Christian and the pagan reader to find one work to read. This coupling elements causing impresses everyone. Second, the book is a tribute to the providence of God, but in same time a festive hymn to man. The basic aim of the author, through his work it is to show the humanity of a divine creature. In the human body, spirit and matter are linked and work together in harmony, something that distinguishes humans from all other creatures and makes a unique creature of God's creation. The soul distinguishes man from other living beings, but parts of the human body is to help survival. In De opificio dei,in other words, shows the divine and carnal dimension of the individual, without underestimating either of the two. At the heart of the theological thought Lactantius puts people, highlighting not only the importance of the immortal soul but also the contribution of corruptible body to achieve a happy life